section_heading: Radnja
paragraph_text: Kako bi djelomično otplatio dug, očajni Davey daje Tonyju Nissan Pathfinder koji pripada njegovu sinu Ericu. Tony zatim auto daje Meadow, koja ubrzo shvaća da je pripadalo njezinom prijatelju i odbije ga uzeti. Uvrijeđen, Tony joj kaže kako ima pravo tražiti bilo kakvu naplatu koju Davey Scatino može ponuditi, te inzistira da Meadow shvati da njegov rad donosi novac u njihov dom. Tony se izdere kako je zadovoljan da Meadow ne želi Pathfinder, jer će ga prodati Big Pussyju i iskoristiti novac kako bi za nju platio "hranu, odjeću i igračke", dodavši kako je to činio od dana kad se ona rodila. Carmela kaže kako je obitelj Scatino u dobrim odnosima s rektorom Georgetowna, i kako bi on mogao ugroziti Meadowin izbor koledža. Međutim, Eric nije spreman prihvatiti odgovornost svoga oca za gubitak vlastitog vlasništva. Kad se kasnije te noći sastane s Meadow kako bi vježbali glazbeni duet za školsku priredbu, Eric zahtijeva od Meadow da "natjera" Tonyja da vrati njegov terenac. Kad Meadow istakne da ne može prisiliti Tonyja da vrati išta, te sugerira kako Davey snosi bar dio odgovornosti za novonastalu situaciju, on odustaje od glazbene točke samo nekoliko minuta prije njezina početka, rekavši, "Jebi se, jebeš tvog oca gangstera i jebeš ovo." Dok priredba počinje, najavljivač obavještava publiku o promjeni u programu, tj. u drugoj točki: da će Meadow nastupati sama. Carmela ostaje iznenađena, ali joj lakne da će Meadow imati solo izvedbu za svoju prijavu za koledž, dok se Tony doima pokajnički zbog očiglednog dojma koji je ostavio na Scatinove i njihovo prijateljstvo s njegovom obitelji.